section_heading: Prvi svjetski rat
paragraph_text: Na početku Prvog svjetskog rata VIII. korpus kojim je zapovijedao Tülff nalazio se u sastavu 4. armije kojom je na Zapadnom bojištu zapovijedao vojvoda Albrecht. Zapovijedajući VIII. korpusom Tülff sudjeluje u početnim borbama kod Neufchateaua, nakon čega je promaknut u čin generala pješaštva. Nakon toga sudjeluje u Prvoj bitci na Marni, da bi potom u listopadu 1914. stavljen na raspolaganje. Ponovno je reaktiviran u rujnu 1916. kada je imenovan vojnim guvernerom Vlaške. Navedenu dužnost obnašao je sve do kraja rata.